**Pkp.**

**Eelnõu nr.**

*koosseisuline häälteenamus*

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  9. mai 2017 nr  |
|  |
|  |
| Projekti „Pargi tee 3 lasteaia hoone energiatõhusamaks muutmine“ omafinantseeringu tasumise garanteerimine |  |
|  |
|  |
| Viimsi Vallavalitsus on esitanud projektitaotluse Pargi tee 3 lasteaia energiatõhususe parandamiseks. Taotlus on esitatud Euroopa Liidu heitmekaubanduse kauplemissüsteemi (CO2 heitkoguste ühikute enampakkumisel saadava tulu) meetme „Lasteaiahoonetes energiatõhususe ja taastuvenergia kasutuse edendamise toetuse kasutamise tingimused ja kord“ taotlusvooru. Projekti kogusumma on 85 210 (kaheksakümmend viis tuhat kakssada kümme) eurot, millest toetus on 36 640 (kolmkümmend kuus tuhat kuussada nelikümmend) eurot ja omafinantseering 48 570 (nelikümmend kaheksa tuhat viissada seitsekümmend) eurot.Projekti eesmärgiks on Pargi tee 3 lasteaia hoonesse tehtavate investeeringute kaudu energiatõhususe parandamine, viies lasteaiahoone energiaklassi C, millega vähendatakse hoonetesse tarnitud energia ja hoone ülalpidamiskulusid. Lasteaiahoonele kehtestatud miinimumnõuete eesmärk on suunata meetmevahendid võimalikult suurele kasusaajate hulgale.Projekti raames rekonstrueeritav lasteaiahoone ja hoonealune kinnistu (katastritunnus 89001:010:1158) kuuluvad Viimsi vallale ja nende kohta puuduvad piirangud kinnistusraamatus. Projekti tingimuseks on kohustus hooneid kasutada munitsipaallasteaiana ja neid mitte võõrandada või anda valdust kolmandatele isikutele ilma Rahandusministeeriumiga kooskõlastamata vähemalt viis aastat projekti lõppemisest arvates. |
| Riigihalduse ministri 13. jaanuari 2017 määruse nr 2 „Lasteaiahoonetes energiatõhususe ja taastuvenergia kasutuse edendamise toetuse kasutamise tingimused ja kord“ § 7 lõike 1 kohaselt võib toetuse taotlejaks olla kohaliku omavalitsuse üksus või temast sõltuv üksus määruses sätestatud tingimustel.Arvestades eeltoodut ja võttes aluseks kohaliku omavalitsuse korralduse seaduse § 22 lõike 1 punkti 8, kohaliku omavalitsuse üksuse finantsjuhtimise seaduse § 28 lõike 3, Viimsi Vallavolikogu |
| o t s u s t a b: |

1. Lubada Viimsi Vallavalitsusel võtta rahalisi kohustusi projekti „Pargi tee 3 lasteaia hoone energiatõhusamaks muutmine“ omafinantseeringuga kuni 48 570 (nelikümmend kaheksa tuhat viissada seitsekümmend) eurot Viimsi valla eelarvest aastal 2018.
2. Otsus jõustub teatavakstegemisest.
3. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavolikogule 30 päeva jooksul arvates korralduse teatavakstegemisest.

|  |
| --- |
|  |
|

|  |  |
| --- | --- |
| Toomas Tõniste |  |
| Vallavolikogu esimees |  |

 |
| Eelnõu esitaja: Viimsi VallavalitsusEelnõu koostaja: Esta Tamm, projektijuhtKooskõlastanud:Jan Trei Randar Lohu Kristi Tomingasabivallavanem rahandusameti juhataja vallasekretär  |

**Seletuskiri**

Viimsi Vallavolikogu otsuse eelnõu

„*Projekti „Pargi tee 3 lasteaia hoone energiatõhusamaks muutmine“*

*omafinantseeringu tasumise garanteerimine*“

Antud otsuse eelnõuga antakse vallavalitsusele luba rahaliste kohustuste võtmiseks seoses projekti *„*Pargi tee 3 lasteaia hoone energiatõhusamaks muutmine“ omafinantseeringuga summas kuni 48 570 (nelikümmend kaheksa tuhat viissada seitsekümmend) eurot Viimsi valla eelarvest aastal 2018.

**Kohaliku omavalitsuse korralduse seaduse § 22 lõike 1 punkti 8** alusel kuulub volikogu ainupädevusse laenude ja teiste varaliste kohustuste võtmine.

**Kohaliku omavalitsuse üksuse finantsjuhtimise seaduse § 28 lõikes 3** sätestatule valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

Viimsi Vallavalitsus esitas projektitaotluse Pargi tee 3 lasteaia energiatõhususe parandamiseks. Taotlus on esitatud Euroopa Liidu heitmekaubanduse kauplemissüsteemi (CO2 heitkoguste ühikute enampakkumisel saadava tulu) meetme „Lasteaiahoonetes energiatõhususe ja taastuvenergia kasutuse edendamise toetuse kasutamise tingimused ja kord“ taotlusvooru. **Projekti kogusumma on 85 210 (kaheksakümmend viis tuhat kakssada kümme) eurot, millest toetus on 36 640 (kolmkümmend kuus tuhat kuussada nelikümmend) eurot ja omafinantseering 48 570 (nelikümmend kaheksa tuhat viissada seitsekümmend) eurot.**

Pargi tee 3 lasteaed on ehitatud 2001.a. Lasteaia hoonel on kasutusel kahekordse paketiga, metallist vaheliistuga aknad. Akende soojapidavus ei vasta tänapäevastele standarditele, nende paigaldus ei ole nõuetekohane. Olemasolev küttesüsteem ei ole vabasoojust kiiresti kasutav ning seetõttu eeldatakse, et vabasoojuse kasutamise määr on hoones tervikuna madal.

Hoones on küllaltki unikaalne ventilatsioonisüsteemi lahendus. Rühmaruumides on seintel värskeõhu klapid, millest tõmmatakse ventilatsiooniagregaadi abil ruumidesse õhku sisse, kuid reostunud õhk suurem määral edasi ei liigu, sest ustel pole ventilatsioonireste ning samuti CO2 mõõtmised näitavad, et keskmine tsoon on üsna ühtlase CO2 tasemega. Ventilatsiooniagregaat, mis tõmbab õhku välja, ei tagasta väljatõmmatud soojust. Selle tulemusena, et rühmaruumides õhk ei vahetu, avavad lasteaia töötajad aknad ning lasevad värske õhu sisse, samal ajal lastes sooja õhu välja, mis on põrandakütte poolt üles köetud. Energiasäästupaketi elluviimisel tagatakse hoonele vajalik õhuvahetus ja energiasääst, mille tulemusena on võimalik kokku hoida lasteaia majandamiseks kuluvaid ressursse.

**Projekti eesmärgiks** on parandada Pargi tee 3 lasteaia energiatõhusust, mille tulemusena paigaldatakse rühmaruumidesse uued ventilatsioonisüsteemid, soojuspump soojatagastus agregaat üldkasutatavate tsoonide tarbeks, lisa soojaveepaak küttesõlme. Suletakse olemasolevad õhuvõtu klapid. Samuti viiakse sooja vee toited ventilatsioonisüsteemidesse, et rühmaruumides täiendavalt kütta kalorifeeridega. Paigaldatakse uued aknad ning aknad teibitakse õhutihedalt betoontarindi külge. Projekti tulemusena saavutatakse soojusenergia sääst 34,8 MWh/a; kusjuures soojusenergia sääst köetava pinna kohta on 72,93 kWh/m2.a. Renoveerimise tulemusena saavutatakse energiamärgise klass C. Samuti säästetakse küttekuludelt. Lisaks tagab energiasäästupakett kulusid iga-aastaselt 2179 eurot.

Hoonele on koostatud energiaaudit OÜ Helioest poolt.

Antud otsuse eelnõuga antakse vallavalitsusele luba rahaliste kohustuste võtmiseks 2018. aastaks seoses eespool nimetatud projekti omafinantseeringuga.

Käesolev otsuse eelnõu on kooskõlastatud vallavalitsuse 02.05.2017 istungil ning vallavolikogu eelarve- ja arengukomisjoni 02.05.2017 koosolekul.

Jan Trei

abivallavanem

Projekti selgitus:

Esta Tamm, projektijuht